Борис Младенов-Young
Отмина бурята. Дъждът престана…

chitanka.info

Отмина бурята. Дъждът престана.

Зад хоризонта облакът се скри

и слънцето изгря над океана,

притихнаха пенливите вълни.

А на небето, блеснало в позлата,

се появи небесната дъга —

онази същата дъга позната,

която знам от родната страна…

И в детството ми спомен ме зарея,

наивна, чиста вяра ме обзе,

че ако някак се провра под нея,

ще найда пълно със злато гърне.

О, Боже! Всъщност, в новата родина

аз под дъгата съм успял да мина!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.